Алар әле дә аны кайтыр дип көтә...

	Узган атнада Украинадагы хәрби операция вакытында тагын өч якташыбызның һәлак булганы ачыкланды. Илдар Галиев Балтач районыннан. 2002 елгы егетнең үлеме бар районны тетрәндергән. Гаиләдә алар өч бала. Ике кечкенә сеңлесе әле дә абыйсын кайтыр дип көтә.	 — Илдар бик акыллы, тырыш гаиләдән. Әнисе кибетче, әтисе юл төзелешендә эшли. Күп балалы гаилә буларак, Галиевлар җир алып, йорт салып чыкты. Илдар оста чаңгычы иде. Аны әнисенең туган авылы Көшкәтбашта җирләделәр. Барыбыз өчен зур югалту бу, — диделәр Балтач авылы җирле үзидарәсендә. Кукмарадан 24 яшьлек Айнур Измайловның үлгән дигән хәбәре узган атнада ук социаль челтәрләрдә таралган иде. Айнур шулай ук күп балалы гаиләдән. Өч малай — барысы да хәрбиләр. 
	Эльвира МОЗАФФАРОВА	
Ирек мәйданы

	№ --- | 29.03.2022	


